ddrg/super_eurlex huggingface dataset:
DA Den Europæiske Unions Tidende C 153/49

Sag anlagt den 11. maj 2009 — Spa Monopole mod KHIM — Club de Golf Peralada (WINE SPA)

(Sag T-183/09)

2009/C 153/93

Stævningen er affattet på: engelsk

Parter

Sagsøger: Spa Monopole, compagnie fermière de spa SA/NV (Spa, Belgien) (ved lawyers L. De Brouwer, E. Cornu og O. Klimis)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Club de Golf Peralada, SA (Barcelona, Spanien)

Sagsøgerens påstande

— Afgørelse truffet den 2. marts 2009 af Fjerde Appelkammer ved Kontoret for Harmonisering i det Indre Marked (Varemærker og Design) (forenede sager R 1231/2005-4 og R 1250/2005-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Club de Golf Peralada, SA

Det omhandlede EF-varemærke: Ordmærket »WINE SPA« for varer og tjenesteydelser i klasse 3, 5, 16, 24, 25 og 42

Indehaver af det i indsigelsessagen påberåbte varemærke eller tegn: Spa Monopole, compagnie fermière de spa SA/NV

Det i indsigelsessagen påberåbte varemærke eller tegn: Adskillige nationale, internationale og EF-varemærkeregistreringer af varemærket »SPA« for varer og tjenesteydelser i henholdsvis klasse 3, 32 og 42; det i Beneluxlandene og internationalt registrerede varemærke »LES THERMES DE SPA« for varer og tjenesteydelser i klasse 3 og 42; tysk varemærkeregistrering af varemærket »SPA MONOPOLE S.A., SPA« for varer i klasse 3; det i Belgien beskyttede selskabsnavn S.A. SPA Monopole, Compagnie fermière de Spa SA, forkortet S.A. Spa Monopole N.V., aktieselskab; den i Belgien beskyttede handelsbetegnelse Les Thermes de Spa, Place Royale 2, 4900 Spa, Belgien

Indsigelsesafdelingens afgørelse: Delvist medhold i indsigelsen

Appelkammerets afgørelse: Delvis annullation af Indsigelsesafdelingens afgørelse og forkastelse af indsigelsen i dens helhed

Søgsmålsgrunde: Tilsidesættelse af artikel 75, andet punktum, og artikel 76, stk. 1, andet led, i Rådets forordning nr. 207/2009 (1), da appelkammerets afgørelse blev truffet i strid med princippet om ret til retfærdig rettergang og i strid med kontradiktionsprincippet; tilsidesættelse af artikel 8, stk. 5, i Rådets forordning nr. 207/2009, da appelkammeret anlagde sin vurdering af, om det ældre varemærke »SPA« har fornødent særpræg, på urigtige og ikke godtgjorte faktiske omstændigheder og ikke fastslog, at der er lighed mellem omtvistede varemærker og de varer, som varemærkerne er registreret for, eller for hvilke der er ansøgt om registrering. Endelig undersøgte appelkammeret ikke, om brugen af det omtvistede EF-varemærke kan udnytte eller skade det ældre varemærke »SPA«'s særpræg eller renommé på utilbørlig vis og derved tilsidesætte artikel 8, stk. 5, i Rådets forordning nr. 207/2009.

(1) Rådets forordning (EF) nr. 207/2009 af 26.2.2009 om EF-varemærker, EUT L 78, s. 1.
—

Der foreligger en tilsidesættelse af artikel 290 EF, der tildeler Rådet en enekompetence til med enstemmighed at fastlægge den ordning, der skal gælde for Fællesskabets akter på det sproglige område. EPSO har i det foreliggende tilfælde reelt tiltaget sig Rådets kompetence ved at fastsætte den sproglige ordning for de to udvælgelsesprøver, idet Personaleudvælgelseskontoret pålagde ansøgerne at vælge enten engelsk, tysk eller fransk og dermed udelukke de øvrige officielle sprog som andet sprog og som sprog ved adgangsprøverne for så vidt angår to ud af tre prøver og de mundtlige prøver.
DA Den Europæiske Unions Tidende C 180/55

Sag anlagt den 25. maj 2009 — Deichmann-Schuhe mod KHIM (Gengivelse af et bøjet bånd med stiplede linjer)

(Sag T-202/09)

2009/C 180/103

Processprog: tysk

Parter

Sagsøger: Heinrich Deichmann-Schuhe GmbH & Co. KG (Essen, Tyskland) (ved Rechtsanwalt C. Rauscher)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 3. april 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag 224/2007-4) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: et figurmærke, der gengiver et bøjet bånd med stiplede linjer, for varer i klasse 10 og 25 (international registrering, hvori Det Europæiske Fællesskab er nævnt, nr. W 00881226)

Undersøgerens afgørelse: Afslag på beskyttelse

Appelkammerets afgørelse: Afslag på klagen

Søgsmålsgrunde: Tilsidesættelse af artikel 7, stk. 1, litra b), i forordning (EF) nr. 40/94 (nu artikel 7, stk. 1, litra b), i forordning (EF) nr. 207/2009 (1)), da varemærket er blevet frakendt fornødent særpræg.

(1) Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).
DA Den Europæiske Unions Tidende C 167/15

Sag anlagt den 5. maj 2009 — Z mod Kommissionen

(Sag T-173/09)

2009/C 167/30

Processprog: tysk

Parter

Sagsøger: Z (Tyskland) (ved Rechtsanwälte C. Grau og N. Jäger)

Sagsøgt: Kommissionen for De Europæiske Fællesskaber

Sagsøgerens påstande

— Kommissionen tilpligtes gennem meddelelse af aktindsigt i sagsakterne i sag COMP/39406 — »Lasteslanger« — navnlig ved at stille en kopi af Kommissionens beslutning af 28. januar 2009, hvorved Dunlop Oil & Marin/ContiTech AG/Continental AG blev pålagt bøder for at have deltaget i kartellet vedrørende lasteslanger i perioden mellem 1986 og 2007, til rådighed, at give sagsøgeren oplysning om, hvorvidt hans navn er blevet nævnt i denne beslutning og i bekræftende fald, i hvilken sammenhæng sagsøgerens navn er blevet nævnt og særlig, om Kommissionens beslutning indeholder kartel- eller strafferetligt relevante oplysninger om sagsøgerens person.

— Kommissionen tilpligtes på en måde, der nærmere fastsættes efter aktindsigt er blevet meddelt, at fjerne henvisninger til sagsøgerens navn, herunder særlig kartel- eller strafferetligt relevante oplysninger om sagsøgerens person, fra Kommissionens beslutning af 28. januar 2009, hvorved Dunlop Oil & Marin/ContiTech AG/Continental AG blev pålagt bøder for angiveligt at have deltaget i kartellet vedrørende lasteslanger i perioden mellem 1986 og 2007.

— Kommissionen tilpligtes at undlade at nævne sagsøgeren og undlade enhver henvisning til sagsøgeren i den til offentliggørelse bestemte version af beslutningen.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren anfægter Kommissionens afslag af 5. marts 2009 på at meddele ham adgang til aktindsigt i dokumenterne i sagsakterne i COMP/39.406 — Lasteslanger. Sagsøgeren har endvidere nedlagt påstand om, at eventuelle henvisninger til hans navn i Kommissionens beslutning af 28. januar 2009 i denne sag fjernes, og at det undlades at foretage henvisning til hans person i den til offentliggørelse bestemte version af beslutningen.

Til støtte for søgsmålet gør sagsøgeren gældende, at adgang til aktindsigt i sagen og fjernelse af alle oplysninger om sagsøgerens person udgør en følge af, at sagsøgerens grundlæggende forvaltningsretlige rettigheder er blevet tilsidesat, nemlig retten til at blive hørt, retten til aktindsigt i sagen og princippet om uskyldsformodningen. Ret til aktindsigt i sagen følger endvidere af retten til aktindsigt i Kommissionens dokumenter i henhold til forordning (EF) nr. 1049/2001 (1).

(1) Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145, s. 43).
DA Den Europæiske Unions Tidende C 167/23

Sag anlagt den 27. maj 2009 — Astrim og Elyo Italia mod Kommissionen

(Sag T-216/09)

2009/C 167/45

Processprog: italiensk

Parter

Sagsøgere: Astrim SpA (Rom, Italien) og Elyo Italia Srl (Sesto San Giovanni, Italien) (ved avvocato M. Brugnoletti)

Sagsøgt: Kommissionen for De Europæiske Fællesskaber

Sagsøgernes påstande

— Principalt: Annullation af Kommissionens beslutning, hvori den anså det af sagsøgerne afgivne bud som svar på en udbudsrunde (1) om tildeling af vedligeholdelsesarbejder for Det Fælles Forskningscenter nr. 2008 — C04 005 for ufuldstændigt, og som blev meddelt ved skrivelse af 27. marts 2009 og suppleret ved meddelelse af 3. april 2009 samt alle øvrige relaterede beslutninger, herunder beslutningen om at tildele kontrakten til en anden virksomhed.

— Subsidiært: Annullation af punkt 17 i opfordringen til at afgive bud i udbudsrunde nr. 2008 — C04 005 annulleres, for så vidt som der deri var fastsat et generelt udelukkelseskriterium.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

I den foreliggende sag har sagsøgerne nedlagt påstand om annullation af Kommissionens beslutning, hvorved Kommissionen afviste sagsøgernes bud som svar på udbudsproceduren om tildeling af vedligeholdelsesarbejder for Det Fælles Forskningscenter nr. 2008 — C04 005 og gav et andet selskab tilslag.

Sagsøgerne har støttet deres påstande på tre anbringender:

Med det første anbringende har sagsøgerne gjort gældende, at Kommissionen har tilsidesat punkt 17 i opfordringen til at afgive bud, artikel 92 og 89 i Rådets forordning nr. 1605/2002 af 25. juni 2002 (2) samt principperne om gennemsigtighed og ligebehandling, for så vidt som den besluttede at afvise sagsøgernes bud ved fejlagtigt at antage, at buddet var ufuldstændigt med hensyn til visse priser, mens sagsøgerne havde til hensigt at tilbyde en pris, der var lig med nul.

Med det andet anbringende har sagsøgerne gjort gældende, at der foreligger en begrundelsesmangel ved beslutningen om afslag, for så vidt som punkt 17 i opfordringen til at afgive bud ikke fastsætter en automatisk udelukkelse ved undladelse af at angive økonomiske vilkår, men alene angiver udelukkelse som en mulighed og overlader det til Kommissionens frie bedømmelse at træffe beslutning om udelukkelse af konkurrenten, en beslutning, der, da den er af skønsmæssig karakter, må ledsages af en tilstrækkelig begrundelse, hvilket ikke er tilfældet med den af Kommissionen vedtagne beslutning om afslag.

Med det tredje anbringende, og kun for såvidt Retten ikke skulle tiltræde de to øvrige anbringender, har sagsøgerne nedlagt påstand om annullation af punkt 17 i opfordringen til at afgive bud på grund af tilsidesættelse af artikel 92 og 89 i Rådets forordning nr. 1605/2002, nævnt ovenfor, for så vidt som punkt 17 indeholder et generelt udelukkelseskriterium.

(1) EUT 2008/S 2008-274999 af 25.10.2008.

(2) Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget.
DA Den Europæiske Unions Tidende C 167/19

Sag anlagt den 25. maj 2009 — TerreStar Europe mod Kommissionen

(Sag T-196/09)

2009/C 167/37

Processprog: engelsk

Parter

Sagsøger: TerreStar Europe Ltd (London, Det Forenede Kongerige) (ved lawyer R. Olofsson og barrister J. Killick)

Sagsøgt: Kommissionen for De Europæiske Fællesskaber

Sagsøgerens påstande

— Den anfægtede beslutning annulleres.

— Kommissionen for De Europæiske Fællesskaber tilpligtes at betale sagens omkostninger.

— Der træffes sådanne øvrige foranstaltninger, som Retten finder nødvendige.

Søgsmålsgrunde og væsentligste argumenter

I denne sag har sagsøgeren nedlagt påstand om annullation af Kommissionens beslutning K(2009) 3746 endelig udg./2 af 13. maj 2009 om udvælgelse af operatører af fælleseuropæiske systemer, der leverer mobile satellittjenester (MSS), vedtaget i medfør af beslutning nr. 626/2008/EF (1), for så vidt som den giver afslag på sagsøgerens ansøgning.

Sagsøgeren har til støtte for sine påstande gjort tre anbringender gældende.

For det første har sagsøgeren gjort gældende, at Kommissionen har anlagt et åbenbart urigtigt skøn, da den fandt, at TerreStar ikke opfyldte de påkrævede milepæle. Sagsøgeren har anført, at uoverensstemmelserne mellem oplysningerne og manglen på beviser med hensyn til opfyldelsen af en af milepælene som fastslået af Kommissionen skyldtes, at de oplysninger, som var blevet indgivet, var blevet misforstået, og at denne misforståelse kunne være blevet afklaret ved en simpel anmodning fra Kommissionen.

Sagsøgeren har for det andet gjort gældende, at Kommissionen har handlet i strid med princippet om god forvaltningsskik og proportionalitetsprincippet, idet den har undladt at søge de spørgsmål, hvorom der herskede tvivl, afklaret, og idet den har undladt at vurdere de afklarende oplysninger, som TerreStar frivilligt har indgivet.

For det tredje har sagsøgeren subsidiært gjort gældende, at den anfægtede beslutning ikke er tilstrækkeligt begrundet.

(1) Europa-Parlamentets og Rådets beslutning nr. 626/2008/EF af 30.6.2008 om udvælgelse af og udstedelse af tilladelser til systemer, som leverer mobile satellittjenester (mobile satellite services, MSS) (EUT L 172, s. 15).
DA Den Europæiske Unions Tidende C 167/21

Sag anlagt den 25. maj 2009 — Olymp Bezner mod KHIM — Bellido (Olymp)

(Sag T-204/09)

2009/C 167/41

Stævningen er affattet på: engelsk

Parter

Sagsøger: Olymp Bezner GmbH & Co. KG (Bietigheim-Bissingen, Tyskland) (ved lawyers J. Dönch og M. Eck)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Miguel Bellido S.A. (Manzanares, Ciudad Real, Spanien)

Sagsøgerens påstande

— Afgørelse truffet den 5. marts 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 598/2008-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, der begæres erklæret ugyldigt: Figurmærket »Olymp« for varer i klasse 25

Indehaver af EF-varemærket: Olymp Bezner GmbH & Co. KG

Indgiveren af begæringen om, at EF-varemærket erklæres ugyldigt: Miguel Bellido S.A.

Varemærkerettigheder påberåbt af indgiveren af ugyldighedsbegæringen: Den spanske varemærkeregistrering af figurmærket »OLIMPO« for varer i klasse 25

Annullationsafdelingens afgørelse: Det omhandlede EF-varemærke erklæret ugyldigt

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 40/94 [nu artikel 8, stk. 1, litra b), i Rådets forordning nr. 207/2009], idet appelkammeret begik en fejl, da det fandt, at der var risiko for forveksling, for de omtvistede varemærker ligner ikke hinanden visuelt, fonetisk eller begrebsmæssigt.
—

Den anfægtede afgørelse truffet den 25. februar 2009 af Andet Appelkammer ved Kontoret for Harmonisering i det Indre Marked (Varemærker og Design) annulleres eller ændres således, at det fastslås, at der ikke er risiko for forveksling mellem de nævnte varemærker.
—

Sagsøgte og den anden part i sagen for appelkammeret tilpligtes at betale sagsøgerens advokatudgifter og øvrige omkostninger afholdt i forbindelse med sagen for Retten i Første Instans.
—

Retten tilsidesatte begrundelsespligten, for så vidt som den appellerede dom er behæftet med en række unøjagtigheder og mangler, der gør det umuligt at vurdere, på hvilket grundlag Personaleretten fastslog, at Rådet har begået en åbenbar fejl.
—

Det fastslås, at denne skrivelse og de tilhørende dokumenter til prøvelse af afgørelsen truffet den 19. februar 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 107/2008-4) er indgivet inden for fristen og på behørig vis, og den nævnte afgørelse annulleres efter en passende sagsbehandling, og Harmoniseringskontoret tilpligtes at betale sagens omkostninger.
—

Kommissionen har tilsidesat de almindelige principper om retssikkerhed, god forvaltningsskik og om den berettigede forventning ved at undlade at skride ind over for medlemsstaten under omstændigheder, der ikke efterlader tvivl, hvorved erhvervsdrivendes tillid er brudt.
—

Uregelmæssigheder i proceduren ved Personaleretten, hvorved Kommissionens interesser blev tilsidesat, for så vidt som Personaleretten ved under retsmødet af egen drift at rejse de krav om enighed og overensstemmelse, som omhandles af gennemførelsesbestemmelsernes artikel 8, stk. 7, har tilsidesat Kommissionens ret til forsvar ved at fratage den muligheden for at fremlægge beviselementer vedrørende faktiske forhold, som kunne godtgøre den manglende tilsidesættelse af gennemførelsesbestemmelsernes artikel 8, stk. 7, ved udfærdigelsen af den omtvistede karriereudviklingsrapport.
—

Kommissionens beslutning af 27. marts 2009 vedrørende den nationale belgiske tildelingsplan annulleres, idet denne beslutning afviser tildelingstabellen for anlæg nr. 16 for perioden 2008-2010, og der gives tilladelse til at foretage tildeling i årlige trancher i overensstemmelse med bilag Va til den nationale tildelingsplan
DA Den Europæiske Unions Tidende C 193/23

Sag anlagt den 2. juni 2009 — Danmark mod Kommissionen

(Sag T-212/09)

2009/C 193/38

Processprog: dansk

Parterne

Sagsøger: Kongeriget Danmark (Ved: J. Bering Liisberg, befuldmægtiget, bistået af P. Biering og J. Pinborg, advokater)

Sagsøgt: Kommissionen for De Europæiske Fællesskaber

Sagsøgeren har nedlagt følgende påstande

— Principalt, Kommissionens beslutning af 19. marts 2009 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og Den Europæiske Garantifond for Landbruget (EGFL) annulleres for så vidt angår udelukkelse fra EF-finansiering af de af Danmark anmeldte udgifter;

— Subsidiært, Kommissionens beslutning af 19. marts 2009 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og Den Europæiske Garantifond for Landbruget (EGFL) annulleres delvist for så vidt angår udelukkelse fra EF-finansiering af de af Danmark anmeldte udgifter, i det omfang udelukkelsen fra EF-finansiering er baseret på: — en påstået overtrædelse af reglerne om og svaghed i kontrollen med udtagne arealer i 2002, 2003 og/eller 2004; og/eller — en påstået overtrædelse af reglerne om og svaghed i telemålingskontrollen i 2003 og/eller 2004.

— Kommissionen skal betale sagens omkostninger.

Søgsmålsgrunde og væsentligste påstande

Sagsøger begærer Kommissionens beslutning 2009/253/EF af 19. marts 2009 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og Den Europæiske Garantifond for Landbruget (EGFL) annulleret for så vidt angår udelukkelsen fra EF-finansiering af de af Danmark anmeldte udgifter (1).

Sagsøger gør gældende, at Kommissionens beslutning på en række punkter er baseret på en fejlagtig forståelse og anvendelse af retsgrundlaget, herunder navnlig i relation til spørgsmålet om vedligeholdelse af de udtagne arealer og kravene til telemålingskontrollen.

Det gøres videre gældende, at beslutningen lider af væsentlige begrundelsesmangler og at beslutningen på visse punkter er i strid med princippet om beskyttelse af berettigede forventninger og retssikkerhedsprincippet.

Endelig gøres det gældende, at udmålingen af korrektionen er foretaget i strid med Kommissionens egne retningslinjer, er uden tilstrækkelige holdepunkter i de faktiske forhold og står i misforhold til, at Den Europæiske Udviklings- og Garantifond for Landbruget ikke har været udsat for en reel finansiel risiko i sagen.

(1) EUT L 75, s. 15; meddelt under nummer K(2009) 1945.
DA Den Europæiske Unions Tidende C 193/23

Sag anlagt den 14. maj 2009 — Den Hellenske Republik mod Kommissionen

(Sag T-184/09)

2009/C 193/37

Processprog: græsk

Parter

Sagsøger: Den Hellenske Republik (ved V. Kontolaimos, E. Leftheriotou og B. Karra, som befuldmægtigede)

Sagsøgt: Kommissionen for De Europæiske Fællesskaber

Sagsøgerens påstande

— Der gives sagsøgeren medhold i sagen og den anfægtede beslutning annulleres, subsidiært ændres, således at procentsatsen for den finansielle berigtigelse nedsættes til 5 %, eller mere subsidiært, at berigtigelsen på 10 % kun anvendes på den mængde, som svarer til det af den græske sukkerindustri importerede sukker.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Den Hellenske Republik nedlægger påstand om annullation af Kommissionens beslutning af 19. marts 2009»om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og Den Europæiske Garantifond for Landbruget (EGFL)«, som er meddelt under K(2009) 1945 og offentliggjort som 2009/253/EF (EUT L 75, s. 15), hvorved der på grund af manglende kontrol blev foretaget berigtigelser af eksportrestitutioner og sukker, som er omfattet af den fælles markedsordning for sukker. Den Hellenske Republiks anbringender til støtte herfor er følgende:

Det første anbringende er, at proceduren for regnskabsafslutningen er retsstridig på grund af tilsidesættelsen af en væsentlig formforskrift i artikel 8, stk. 1, i forordning (EF) nr. 1663/95 (1), fordi der ikke har fundet nogen bilateral drøftelse sted om berigtigelsen af eksportrestitutionerne for sukker i produkter, som ikke er omfattet af bilag I.

Det andet anbringende er, at Kommissionen hvad angår vurderingen af risikoen for EUGFL har foretaget en fejlagtig vurdering af de faktiske omstændigheder, givet en utilstrækkelig begrundelse og overskredet grænserne for sin skønsbeføjelse.

Det tredje anbringende er, at proportionalitetsprincippet er tilsidesat.

(1) Kommissionens forordning (EF) nr. 1663/95 af 7.7.1995 om gennemførelsesbestemmelser til Rådets forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen (EFT L 158, s. 6).
DA Den Europæiske Unions Tidende C 193/32

Sag anlagt den 26. juni 2009 — Société des Pétroles Shell mod Kommissionen

(Sag T-251/09)

2009/C 193/50

Processprog: fransk

Parter

Sagsøger: Société des Pétroles Shell SAS (Colombes, Frankrig) (ved avocat P. Hubert)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens stiltiende afslag af 9. maj 2009 på begæringen om aktindsigt i dokumenter, som Kommissionen er i besiddelse af (reference GESTDEM 372/2009), annulleres helt eller delvist, og der drages alle de heraf følgende konsekvenser vedrørende sagsøgerens adgang til de begærede dokumenter.

— Subsidiært — hvis Retten skulle anse skrivelsen for at være en afgørelse — annulleres Kommissionens generalsekretærs skrivelse af 7. maj 2009, hvori er anført, at det ikke er muligt at besvare begæringen om aktindsigt i Kommissionens dokumenter (reference GESTDEM 372/2009), helt eller delvist, og der drages alle de heraf følgende konsekvenser vedrørende sagsøgerens adgang til de begærede dokumenter.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har med dette søgsmål nedlagt påstand om annullation af Kommissionens stiltiende afgørelse, hvorved sagsøgeren nægtes adgang til aktindsigt i dokumenter vedrørende en undersøgelse af praksis på markedet for levering af flybrændstof til Réunion, som Kommissionen er i besiddelse, eller som er udvekslet mellem Kommissionen og den franske konkurrencemyndighed navnlig i henhold til artikel 11, stk. 4, i forordning nr. 1/2003. Subsidiært — hvis Retten skulle anse skrivelsen for at være en udtrykkelig afgørelse om afslag — har sagsøgeren nedlagt påstand om, at generalsekretærens skrivelse, som anfører, at Kommissionen ikke er i stand til at give et svar på den af sagsøgeren formulerede begæring om aktindsigt i dokumenter, annulleres.

Til støtte for søgsmålet har sagsøgeren gjort de samme eller lignende anbringender gældende som dem, der er gjort gældende inden for rammerne af sag T-245/09, Shell Hellas mod Kommissionen.